กระตุกCEN วิ่งทั้งตระกูลปิดดีลGEN
&nbsp;
10 ส.ค. 2554

โพสต์ทูเดย์ — ปลุกครอบครัว CEN เก็งกำไรปิดดีลซื้อหุ้น GEN
ราคาหุ้นบริษัท แคปปิทอล เอ็นจิเนียริ่ง (CEN) และใบสำคัญแสดงสิทธิซื้อหุ้นสามัญ (วอร์แรนต์) ทั้ง 2 ชุด ปรับตัวขึ้นร้อนแรง โดยมีแรงซื้อเก็งกำไรเข้ามาคึกคักในช่วงการซื้อขายภาคบ่าย ส่งผลให้หุ้นและวอร์แรนต์ทำปิดเกือบสูงสุดของวัน
สำหรับ CEN ปิด 3.04 บาท เพิ่มขึ้น 0.36 บาท หรือ 13.43% มูลค่าการซื้อขาย 40.71 ล้านบาท 
CENW2 ปิด 0.88 บาท เพิ่มขึ้น 0.10 บาท หรือ 12.82% มูลค่าการซื้อขาย 4.39 ล้านบาท และ CEN–W3 ปิด 1.90 บาท เพิ่มขึ้น 0.20 บาท หรือ 20.20% มูลค่าการซื้อขาย 6.59 ล้านบาท
แหล่งข่าวจากเจ้าหน้าที่การตลาด เปิดเผยว่า หุ้นในตระกูล CEN มีแรงเก็งกำไรเข้ามาผิดปกติจากทุกวัน โดยมีกระแสข่าวการเจรจาซื้อหุ้นเจนเนอรัล เอ็นจิเนียริ่ง (GEN) สรุปแล้ว และผลประกอบการของ CEN ไตรมาส 2 เติบโตจากไตรมาสแรก
“จริงๆ แล้วหุ้น CEN มีสตอรีดีๆ ทั้งการซื้อหุ้น GEN หรือการทำโรงไฟฟ้า แต่ที่ผ่านมาหุ้นไม่เคลื่อนไหว และต่ำกว่ามูลค่าแท้จริง” มาร์เก็ตติง กล่าว 
นายวุฒิชัย ลีนะบรรจง ประธานเจ้าหน้าที่บริหาร CEN กล่าวว่า ไม่ทราบสาเหตุที่ราคาหุ้นปรับตัวขึ้น ส่วนนักลงทุนจะเข้ามาเก็งกำไรผลประกอบการไตรมาส 2 หรือไม่นั้น เชื่อว่าไม่มีใครรู้ เนื่องจากยังไม่เสร็จ อีกทั้งข่าวการซื้อ GEN ยังไม่สรุป และต้องผ่านกระบวนการของคณะกรรมการ CEN เสียก่อน